CELEX: 32007R1060
Language: bg
Date: 2007-09-14 00:00:00
Title: Регламент (ЕО) № 1060/2007 на Комисията от 14 септември 2007 година за откриване на постоянен търг за препродажба за износ на захар, съхранявана от интервенционните агенции на Белгия, Чешката република, Ирландия, Испания, Италия, Унгария, Словакия и Швеция

15.9.2007   
            
            
               BG
            
            
               Официален вестник на Европейския съюз
            
            
               L 242/8
            
         
      РЕГЛАМЕНТ (ЕО) № 1060/2007 НА КОМИСИЯТА
   
   от 14 септември 2007 година
   за откриване на постоянен търг за препродажба за износ на захар, съхранявана от интервенционните агенции на Белгия, Чешката република, Ирландия, Испания, Италия, Унгария, Словакия и Швеция
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 318/2006 на Съвета от 20 февруари 2006 г. относно общата организация на пазарите в сектора на захарта (1), и по-специално член 40, параграф 1, буква ж) и параграф 2, буква г) от него,
   като има предвид, че:
   
               (1)
            
            
               В член 39, параграф 1 от Регламент (ЕО) № 952/2006 на Комисията от 29 юни 2006 г. за установяване на подробни правила за прилагането на Регламент (ЕО) № 318/2006 на Съвета по отношение на управлението на пазара на захарта в Общността и системата от квоти (2), се предвижда, че инвентаризационните агенции могат да продават захар само след като Комисията е приела съответното решение.
            
         
               (2)
            
            
               Такова решение беше взето с Регламент (ЕО) № 38/2007 на Комисията от 17 януари 2007 г. за откриване на постоянен търг за препродажба за износ на захар, държана от интервенционните агенции на Белгия, Чешката република, Испания, Ирландия, Италия, Унгария, Полша, Словакия и Швеция (3). Съгласно посочения регламент оферти могат да бъдат подавани за последен път между 13 и 26 септември 2007 г.
            
         
               (3)
            
            
               Предполага се, че след изтичане на крайния срок за подаване на оферти повечето държави-членки ще продължат да разполагат с интервенционни запаси от захар. За да се отговори на продължаващите пазарни нужди, следователно е целесъобразно да бъде открит допълнителен постоянен търг, за да се предоставят тези запаси за износ.
            
         
               (4)
            
            
               Възстановяванията за износ могат да бъдат определени в съответствие с членове 32 и 33 от Регламент (ЕО) № 318/2006. Износът на Общността към определени близки местоназначения и към трети държави, които предоставят на продукти на Общността преференциално третиране при внос, понастоящем е в особено благоприятна конкурентна позиция. Следователно възстановяванията при износ към тези местоназначения следва да се преустановят. Поради връзката между предоставянето на възстановявания и препродажбата за износ на захар, съхранявана от интервенционните агенции, в рамките на настоящия регламент следва също да не бъде предвидена препродажба за износ към тези местоназначения.
            
         
               (5)
            
            
               За да се избегнат злоупотребата с повторен внос или повторното пускане на пазара на Общността на продукти от сектора на захарта, които са получили възстановявания при износ, за страните от Западните Балкани не се определят възстановявания при износ.
            
         
               (6)
            
            
               Съгласно член 42, параграф 2, буква в) от Регламент (ЕО) № 952/2006 е целесъобразно да се определи минимално количество за участник в търга и за партида.
            
         
               (7)
            
            
               За да се вземе предвид състоянието на пазара на Общността, следва да се предвиди Комисията да определя максимално възстановяване при износ за всеки частичен търг.
            
         
               (8)
            
            
               Интервенционните агенции на Белгия, Чешката република, Ирландия, Испания, Италия, Унгария, Словакия и Швеция следва да съобщят офертите на Комисията. Участниците в търга следва да останат анонимни.
            
         
               (9)
            
            
               Съгласно член 42, параграф 1, буква г) от Регламент (ЕО) № 952/2006 цената, която трябва да бъде платена от спечелилия търга участник, следва да бъде определена в поканата за търга.
            
         
               (10)
            
            
               За да бъде отчетено различното качество на интервенционната захар, цената следва да се отнася за захар със стандартно качество и следва да се предвиди коригиране на тази цена.
            
         
               (11)
            
            
               Съгласно член 42, параграф 2, буква д) от Регламент (ЕО) № 952/2006 е целесъобразно да се определи периодът на валидност на лицензиите за износ.
            
         
               (12)
            
            
               За да се осигури доброто управление на захарта на склад, следва да се предвиди държавите-членки да съобщават на Комисията действително продадените и изнесените количества.
            
         
               (13)
            
            
               В член 59, втора алинея от Регламент (ЕО) № 952/2006 се предвижда, че Регламент (ЕО) № 1262/2001 на Комисията (4) продължава да се прилага за захар, която е приета за интервенция преди 10 февруари 2006 г. Това разграничение обаче е ненужно за препродажбата на интервенционна захар и прилагането му би създало административни трудности за държавите-членки. Следователно е целесъобразно препродажбата на интервенционна захар съгласно настоящия регламент да се изключи от приложното поле на Регламент (ЕО) № 1262/2001.
            
         
               (14)
            
            
               За наличните количества за държава-членка, които могат да бъдат възложени на търг, когато Комисията определи максималното възстановяване при износ, се вземат предвид възложените на търг количества съгласно Регламент (ЕО) № 1059/2007 на Комисията от 14 септември 2007 г. за откриване на постоянен търг за препродажба на пазара на Общността на захар, съхранявана от интервенционните агенции на Белгия, Чешката република, Ирландия, Испания, Италия, Унгария, Словакия и Швеция (5).
            
         
               (15)
            
            
               Мерките, предвидени в настоящия регламент, са в съответствие със становището на Управителния комитет по захарта,
            
         ПРИЕ НАСТОЯЩИЯ РЕГЛАМЕНТ:
   Член 1
   Интервенционните агенции на Белгия, Чешката република, Ирландия, Испания, Италия, Унгария, Словакия и Швеция предоставят за продажба чрез постоянен търг за износ за всички местоназначения, с изключение на изброените в трета алинея, общо количество от 601 981 тона захар, приета за интервенция и в наличност за износ.
   Максималните количества за държава-членка са посочени в приложение I.
   Посочените в първа алинея местоназначения са:
   
               а)
            
            
               трети страни: Андора, Светият престол (градът-държава Ватикана), Лихтенщайн, Албания, Хърватия, Босна и Херцеговина, Бившата югославска република Македония, Сърбия (6) и Черна гора;
            
         
               б)
            
            
               територии на държави-членки на Европейския съюз, които не са част от митническата територия на Общността: Гибралтар, Сеута, Мелила, общините Ливиньо и Кампионе д'Италия, Хелиголанд, Гренландия, Фарьорските острови и областите в Република Кипър, където правителството на Република Кипър не упражнява ефективен контрол.
            
         Член 2
   1.   Срокът за подаване на оферти за първия частичен търг започва на 1 октомври 2007 г. и приключва на 10 октомври 2007 г. в 15,00 часа брюкселско време.
   Сроковете, през които могат да бъдат подавани оферти за втория и следващите частични търгове, започват на първия работен ден след края на предишния срок. Те приключват в 15,00 часа брюкселско време на:
   
               —
            
            
               24 октомври 2007 г.,
            
         
               —
            
            
               7 и 21 ноември 2007 г.,
            
         
               —
            
            
               5 и 19 декември 2007 г.,
            
         
               —
            
            
               9 и 30 януари 2008 г.,
            
         
               —
            
            
               13 и 27 февруари 2008 г.,
            
         
               —
            
            
               12 и 26 март 2008 г.,
            
         
               —
            
            
               9 и 23 април 2008 г.,
            
         
               —
            
            
               7 и 28 май 2008 г.,
            
         
               —
            
            
               11 и 25 юни 2008 г.,
            
         
               —
            
            
               9 и 23 юли 2008 г.,
            
         
               —
            
            
               6 и 27 август 2008 г.,
            
         
               —
            
            
               10 и 24 септември 2008 г.
            
         2.   Минималното количество за партида на офертите в съответствие с член 42, параграф 2, буква в) от Регламент (ЕО) № 952/2006 възлиза на 250 тона, освен ако наличното количество за тази партида е по-малко от 250 тона. В такива случаи трябва да се предложи оферта за наличното количество.
   3.   Офертите се подават в интервенционната агенция, която съхранява захарта, както е посочено в приложение I.
   Член 3
   Съответните интервенционни агенции съобщават на Комисията подадените оферти в рамките на два часа след изтичане на определения в член 2, параграф 1 краен срок за подаване на оферти.
   Самоличността на участниците в търга не се разкрива.
   Подадените оферти се съобщават в електронен формат в съответствие с формуляра, посочен в приложение II.
   В случай че не са подадени оферти, държавите-членки информират за това Комисията в рамките на същия срок.
   Член 4
   1.   Комисията определя максималното възстановяване за износ за бяла захар и за сурова захар или решава да не приеме офертите в съответствие с процедурата, предвидена в член 39, параграф 2 от Регламент (ЕО) № 318/2006.
   2.   Наличното количество за една партида се намалява с размера на количествата, предоставени през същия ден за тази партида в рамките на Регламент (ЕО) № 1059/2007.
   В случите, когато възлагането на поръчката при условията на максимално възстановяване за износ съгласно параграф 1 би имало за резултат превишаване на намаленото налично количество за дадена партида, това предоставяне ще бъде ограничено до намаленото налично количество.
   В случаите, когато възлаганията на поръчките за отделна държава-членка на всички участници в търга, предлагащи едно и също възстановяване при износ за една партида, биха довели до превишаване на намаленото налично количество за съответната партида, последното се възлага, както следва:
   
               а)
            
            
               чрез разделяне между съответните участници пропорционално на общото количество във всяка една от техните оферти; или
            
         
               б)
            
            
               чрез разпределяне между съответните участници до достигане на максималния тонаж, определен за всеки един от тях; или
            
         
               в)
            
            
               чрез жребий.
            
         3.   Цената, която трябва да бъде платена от спечелилия търга участник в съответствие с член 42, параграф 1, буква г) от Регламент (ЕО) № 952/2006, е 632 EUR на тон за бяла захар и 497 EUR на тон за сурова захар. Цените се отнасят за бяла захар и сурова захар със стандартно качество по смисъла на приложение I към Регламент (ЕО) № 318/2006.
   За интервенционна захар, която не е със стандартно качество, държавите-членки коригират цената, като прилагат mutatis mutandis съответно член 32, параграф 6 и член 33 от Регламент (ЕО) № 952/2006.
   Член 5
   1.   Заявленията за лицензии за износ и лицензиите следва да съдържат в клетка 20 един от текстовете, изброени в приложение III.
   2.   Лицензиите за износ, издадени във връзка с частичната тръжна процедура, са валидни от деня на издаване до края на петия календарен месец след този, в който се е състояла частичната тръжна процедура.
   Член 6
   1.   Най-късно на петия работен ден, след като Комисията определи максималния размер на възстановяването при износ, съответните интервенционни агенции съобщават на Комисията точното количество, продадено чрез частичен търг, като използват формуляра, даден в приложение IV.
   2.   Не по-късно от края на всеки календарен месец държавите-членки съобщават на Комисията за предходния календарен месец количествата захар от лицензиите за износ, които са върнати на компетентните органи, и съответните количества изнесена захар, като вземат предвид допустимите отклонения, предвидени в член 8, параграфи 4 и 5 от Регламент (ЕО) № 1291/2000 на Комисията (7).
   Член 7
   Чрез дерогация от член 59, втора алинея от Регламент (ЕО) № 952/2006 настоящият регламент се прилага за препродажбата на захар, приета за интервенция преди 10 февруари 2006 г., както е посочено в член 1 от настоящия регламент.
   Член 8
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 септември 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 58, 28.2.2006 г., стр. 1. Регламент, последно изменен с Регламент (ЕО) № 247/2007 на Комисията (ОВ L 69, 9.3.2007 г., стр. 3).
   
      (2)  ОВ L 178, 1.7.2006 г., стр. 39. Регламент, изменен с Регламент (ЕО) № 551/2007 (ОВ L 131, 23.5.2007 г., стр. 7).
   
      (3)  ОВ L 11, 18.1.2007 г., стр. 4. Регламент, изменен с Регламент (ЕО) № 203/2007 (ОВ L 61, 28.2.2007 г., стр. 3).
   
      (4)  ОВ L 178, 30.6.2001 г., стр. 48. Регламент, отменен с Регламент (ЕО) № 952/2006.
   
      (5)  Виж стр. 3 от настоящия брой на Официален вестник.
   
      (6)  Включително Косово под егидата на Организацията на обединените нации съгласно Резолюция 1244 на Съвета за сигурност на ООН от 10 юни 1999 г.
   
      (7)  ОВ L 152, 24.6.2000 г., стр. 1.
   
      ПРИЛОЖЕНИЕ I
      Държави-членки, чиито интервенционни агенции съхраняват интервенционна захар
      
                  Държава-членка
               
               
                  Интервенционна агенция
               
               
                  Количества, съхранявани от интервенционната агенция, които са на разположение за продажба за износ
                  (в тонове)
               
            
                  Белгия
               
               
                  
                              Bureau d’intervention et de restitution belge
                           
                        
                              Rue de Trèves, 82
                           
                        
                              B-1040 Bruxelles
                           
                        
                              Tél. (32-2) 287 24 11
                           
                        
                              Fax (32-2) 287 25 24
                           
                        
               
                  21 409
               
            
                  Чешка република
               
               
                  
                              Státní zemědělský intervenční fond
                           
                        
                              Oddělení pro cukr a škrob
                           
                        
                              Ve Smečkách 33
                           
                        
                              CZ-110 00 PRAHA 1
                           
                        
                              Tel.: (420) 222 87 14 27
                           
                        
                              Fax: (420) 222 87 18 75
                           
                        
               
                  30 754
               
            
                  Ирландия
               
               
                  
                              Intervention Section
                           
                        
                              on Farm Investment
                           
                        
                              Subsidies and storage Division
                           
                        
                              Department of Agriculture & Food
                           
                        
                              Johnstown Castle Estate
                           
                        
                              Wexford
                           
                        
                              Tel. (00 353) 536 34 37
                           
                        
                              Fax (00 353) 914 28 43
                           
                        
               
                  12 000
               
            
                  Испания
               
               
                  
                              Fondo Español de Garantia Agraria
                           
                        
                              C/Beneficencia, 8
                           
                        
                              E-28004 Madrid
                           
                        
                              Tel. (34) 913 47 64 66
                           
                        
                              Fax (34) 913 47 63 97
                           
                        
               
                  24 084
               
            
                  Италия
               
               
                  
                              AGEA — Agenzia per le erogazioni in agricoltura
                           
                        
                              Ufficio ammassi pubblici e privati e alcool
                           
                        
                              Via Torino, 45
                           
                        
                              I-00185 Roma
                           
                        
                              Tel. (39) 06 49 49 95 58
                           
                        
                              Fax (39) 06 49 49 97 61
                           
                        
               
                  322 915
               
            
                  Унгария
               
               
                  
                              Mezőgazdasági és Vidékfejlesztési Hivatal
                           
                        
                              Soroksári út 22–24.
                           
                        
                              H-1095 Budapest
                           
                        
                              Tel.: (36-1) 219 45 76
                           
                        
                              Fax: (36-1) 219 89 05 vagy (36-1) 219 62 59
                           
                        
               
                  100 462
               
            
                  Словакия
               
               
                  
                              Pôdohospodárska platobná agentúra
                           
                        
                              Oddelenie cukru a ostatných komodít
                           
                        
                              Dobrovičova 12
                           
                        
                              815 26 Bratislava
                           
                        
                              Slovenská republika
                           
                        
                              Tel.: (421-2) 58 24 32 55
                           
                        
                              Fax: (421-2) 53 41 26 65
                           
                        
               
                  34 000
               
            
                  Швеция
               
               
                  
                              Statens jordbruksverk
                           
                        
                              Vallgatan 8
                           
                        
                              S-551 82 Jönköping
                           
                        
                              Tfn (46-36) 15 50 00
                           
                        
                              Fax (46-36) 19 05 46
                           
                        
               
                  56 357
               
            
   
      ПРИЛОЖЕНИЕ II
      Образец за съобщаване на Комисията, посочен в член 3
      Формуляр (1)
      
      Откриване на постоянен търг за препродажба на захар, съхранявана от интервенционните агенции
      Регламент (ЕО) № 1060/2007
      
                  1
               
               
                  2
               
               
                  3
               
               
                  4
               
               
                  5
               
            
                  Държава-членка, продаваща интервенционна захар
               
               
                  Пореден номер на участниците в търга
               
               
                  Партида №
               
               
                  Количество
                  (t)
               
               
                  Възстановяване при износ
                  (EUR/100 kg)
               
            
                   
               
               
                  1
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
            
                   
               
               
                  и т.н.
               
               
                   
               
               
                   
               
               
                   
               
            
         (1)  Да се изпрати по факс на следния номер: (32-2) 292 10 34.
   
   
      ПРИЛОЖЕНИЕ III
      Текстове, посочени в член 5, параграф 1:
      
                  на български език
               
               
                  :
               
               
                  Изнесено с възстановяване съгласно Регламент (ЕО) № 1060/2007
               
            
                  на испански език
               
               
                  :
               
               
                  Exportado con restitución en virtud del Reglamento (CE) no 1060/2007
               
            
                  на чешки език
               
               
                  :
               
               
                  Vyvezeno s náhradou podle nařízení (ES) č. 1060/2007
               
            
                  на датски език
               
               
                  :
               
               
                  Eksporteret med restitution i henhold til forordning (EF) nr. 1060/2007
               
            
                  на немски език
               
               
                  :
               
               
                  Mit Erstattung ausgeführt gemäß der Verordnung (EG) Nr. 1060/2007
               
            
                  на естонски език
               
               
                  :
               
               
                  Eksporditud toetusega vastavalt määrusele (EÜ) nr 1060/2007
               
            
                  на гръцки език
               
               
                  :
               
               
                  Εξαγωγή με επιστροφή σύμφωνα με τον κανονισμό (ΕΚ) αριθ. 1060/2007
               
            
                  на английски език
               
               
                  :
               
               
                  Exported with refund pursuant to Regulation (EC) No 1060/2007
               
            
                  на френски език
               
               
                  :
               
               
                  Exporté avec restitution conformément au règlement (CE) no 1060/2007
               
            
                  на италиански език
               
               
                  :
               
               
                  Esportato con restituzione ai sensi del regolamento (CE) n. 1060/2007
               
            
                  на латвийски език
               
               
                  :
               
               
                  Saskaņā ar Regulu (EK) Nr. 1060/2007 eksportēts, saņemot kompensāciju
               
            
                  на литовски език
               
               
                  :
               
               
                  Eksportuota su grąžinamąja išmoka, remiantis Reglamentu (EB) Nr. 1060/2007
               
            
                  на унгарски език
               
               
                  :
               
               
                  Visszatérítéssel exportálva a 1060/2007/EK rendelet szerint
               
            
                  на малтийски език
               
               
                  :
               
               
                  Esportat b'rifużjoni skond ir-Regolament (KE) Nru 1060/2007
               
            
                  на нидерландски език
               
               
                  :
               
               
                  Uitgevoerd met restitutie overeenkomstig Verordening (EG) nr. 1060/2007
               
            
                  на полски език
               
               
                  :
               
               
                  Wywóz objęty refundacją zgodnie z rozporządzeniem (WE) nr 1060/2007
               
            
                  на португалски език
               
               
                  :
               
               
                  Exportado com restituição, nos termos do Regulamento (CE) n.o 1060/2007
               
            
                  на румънски език
               
               
                  :
               
               
                  Exportat cu restituire în baza Regulamentului (CE) nr. 1060/2007
               
            
                  на словашки език
               
               
                  :
               
               
                  Vyvezené s náhradou podľa nariadenia (ES) č. 1060/2007
               
            
                  на словенски език
               
               
                  :
               
               
                  Izvoženo z nadomestilom v skladu z Uredbo (ES) št. 1060/2007
               
            
                  на фински език
               
               
                  :
               
               
                  Viety asetuksen (EY) N:o 1060/2007 mukaisella vientituella
               
            
                  на шведски език
               
               
                  :
               
               
                  Exporterat med exportbidrag enligt förordning (EG) nr 1060/2007
               
            
   
      ПРИЛОЖЕНИЕ IV
      Образец за съобщаване на Комисията, посочен в член 6, параграф 1
      Формуляр (1)
      
      Частичен търг от … за препродажба на захар, съхранявана от интервенционните агенции
      Регламент (ЕО) № 1060/2007
      
                  1
               
               
                  2
               
            
                  Държава-членка, продаваща интервенционна захар
               
               
                  Действително продадено количество
                  (в тонове)
               
            
                   
               
               
                   
               
            
         (1)  Да се изпрати по факс на следния номер: (32-2) 292 10 34.